PROTOKOLL

Palivere 30.06.2025 nr 5

Koosoleku algus kell 15.00

Koosoleku lõpp kell 16.25

Koosoleku juhataja Palivere osavallakogu esimees Risto Roomet.

Protokollija osavallasekretär Lilith Raudsepp.

Koosolekust võtsid osa osavallakogu liikmed: Aivi Aasmäe, Kadri Lukk (15.07), Mati Kallemets, Urmas Muld, Jaan Piirak, Ago Vimm (veebi teel). Osavõtjate registreerimisleht protokolli juures.

Koosolekul osalesid: Abivallavanem Katrin Viks, volikogu esimees Mikk Lõhmus, haldustöötaja Andrus Eilpuu, vallavanem Janno Randmaa (15.23).

/…/

Päevakorrapunkt nr 3 **Põllu tn 5 maaüksuse võõrandamise taotluse põhjenduse andmine.***Ettekandja osavallakogu esimees Risto Roomet.*

Risto Roomet tutvustas Põllu tn 5 maaüksuse võõrandamise taotluse põhjust. Antud maaüksus on plaanis ehitada parklaks. Arupärimisele vastas MKM, et tegelikkuses on omavalitsusele eraldatud üldkasutatav maa Kingu tn 6. Sellest tulenevalt on vajalik põhjendada, miks ei ole võimalik rajada parklat Kingu tn 6 maaüksusele ja miks on vajalik rajada parkla Põllu tn 5 maaüksusele. Parkla rajamine Põllu tn 5 maaüksusele vähendab liikluskoormust ja tagab ohutuse kooli territooriumi läheduses. Parkla rajamine Kingu tn 6, ei lahenda liikluskoormuse probleemi, pigem suurendab liikluskoormust.

Toimus arutelu Põllu tn 5 ja Kingu tn 6 maaüksuste osas. Põllu tn 5 rajatav parkla vähendab liikluskoormust kooli ja staadioni/spordihoone vahelisel liikumis alal, tagades sellega liiklusohutuse. Janno Randmaa juhtis tähelepanu, et tasuks mõelda Lähtru tee ja kooli vahele personali parkla rajamist. Arutelul leiti et antud maaüksuse omandamine vallale lahendaks tulevikus koolihoone ja spordihoone vahelise liikluskorralduse, tagamaks õpilastele ohutu liiklemise. Marek Topper tegi ettepaneku maaüksusele teha parkla detailplaneering (koostada eskiis) ja põhjendada milliseid hooneid antud maaüksus teenindab. Janno Randmaa vastas, et riik peab selle kooskõlastama.

**Osavallakogu arvamus:** võtta saadud informatsioon teadmiseks, koostada Maa- ja Ruumiametile taotlus Põllu tn 5 mü omandamiseks. Põllu tn 5 mü lahendab Palivere alevi liikluskoormuse ja tagab liiklusohutuse kooli territoorium sh staadion/spordihoone, mis teenindab kooli õpilasi.

|  |  |
| --- | --- |
| */allkirjastatud digitaalselt/*    Risto Roomet  osavallakogu esimees |  |

*/allkirjastatud digitaalselt/*

Väljavõte õige 04.09.2025

Lilith Raudsepp